บริหารสายตาแบบผ่อนคลาย ผ่าตัด รู้จักโรคความดันตาสูง
คนเรอบลืมกะพริบตาเวลานั่งจ้องจอคอมพิวเตอร์นานๆ เวลาดูทีวี หรือตอนเล่นมือถือ รู้ไหมทำแบบนี้ตาจะล้ามากเลย  คุณผ่อนคลายและคืนความสดชื่นให้ดวงตาได้ โดยพยายามกะพริบตาทุก 3-4 วินาที ภายในระยะเวลา 2 นาที จะลองจับเวลาด้วยนาฬิกาด้วยก็ได้ วิธีนี้ช่วยลดความดันตาได้บ้าง ทำให้ตาสดใสมองอะไรได้ชัดเจนกว่าเดิม เอาฝ่ามือปิดตาก็ช่วยผ่อนคลายได้ทั้งสายตาและความคิด ทำให้ตาหายเมื่อยล้า กะพริบตาได้สะดวกกว่าเดิม  เอามือขวาปิดตาขวา วางนิ้วบนหน้าผาก ส่วนสันมือวางบนโหนกแก้ม ไม่ต้องออกแรงกดแต่อย่างใด วางมือไว้แบบนั้น 30 - 60 วินาที ระหว่างนั้นก็กะพริบตาไปตามปกติ เอามือออกจากตาขวา จากนั้นเอามือซ้ายปิดตาซ้ายแล้วทำซ้ำตามขั้นตอนเมื่อครู่ เป็นการบริหารที่เสริมสร้างความแข็งแรงให้กล้ามเนื้อตารวมถึงเพิ่มความยืดหยุ่น ทำให้ตาไม่บาดเจ็บง่ายๆ ช่วยเรื่องความดันตาด้วย  ให้คุณมองไปที่ผนัง จินตนาการว่ามีเลข 8 ตัวใหญ่ๆ อยู่ตรงหน้า แต่เป็นเลข 8 แนวนอนเหมือนเครื่องหมาย infinity นะ จากนั้นให้คุณใช้สายตา "เขียน" เลข 8 โดยไม่ต้องขยับหน้าตาม ทำแบบนี้ประมาณ 1 - 2 นาที ถ้าคุณนึกภาพเลข 8 แนวนอนไม่ค่อยออกหรือไม่ชัดเจนพอ ให้เขียนใส่กระดาษแผ่นใหญ่ๆ แล้วเอาไปติดที่ผนังจริงๆ เลย จะได้ไล่สายตาตามถูก การบริหารนี้ช่วยเสริมสร้างความแข็งแรงให้กล้ามเนื้อตา ทำให้คุณมองเห็นชัดเจนขึ้น  หาที่ที่นั่งได้สบายๆ ไร้สิ่งรบกวน จากนั้นให้ชูนิ้วโป้งขึ้นมาตรงหน้า ห่างจากตาคุณประมาณ 1 ไม้บรรทัด แล้วจ้องมองไปที่นิ้วนั้น จ้องนิ้วตัวเองนาน 5 - 10 วินาที จากนั้นให้ปรับโฟกัสไปมองอย่างอื่นที่ห่างจากคุณไปประมาณ 3 - 6 เมตร มองสลับไปมาระหว่างนิ้วคุณกับของที่อยู่ห่างออกไปนั้นประมาณ 1 - 2 นาที การบริหารนี้ช่วยพัฒนาโฟกัสของตา และเสริมสร้างความแข็งแรงให้กล้ามเนื้อตา  ให้คุณเหยียดแขนตรงหน้า ชูนิ้วโป้งขึ้นมา โฟกัสตาทั้ง 2 ข้างที่นิ้ว จากนั้นค่อยๆ เลื่อนนิ้วเข้าหาตาจนห่างประมาณ 7 ซม. เลื่อนนิ้วห่างออกไปอีก อย่าให้ตาหลุดโฟกัสเด็ดขาด ให้คุณจ้องนิ้วที่เลื่อนเข้าเลื่อนออกแบบนี้ไปประมาณ 1 - 2 นาที เทคนิคนี้ก็อาจช่วยลดความดันตาได้เหมือนกัน Biofeedback เป็นการสังเกตปฏิกิริยาต่างๆ ของร่างกาย สอนให้คุณรู้จักควบคุมการทำงานต่างๆ เช่น อัตราการเต้นของหัวใจ ความดันเลือด และอุณหภูมิร่างกาย ทั้งนี้ biofeedback ออกจะเป็นการแพทย์ทางเลือก ต้องอาศัยนักบำบัดหรือผู้เชี่ยวชาญให้ช่วยแนะนำเทคนิคที่เหมาะสม ไม่ใช่เรื่องง่ายที่จะฝึกฝนเองตั้งแต่ต้น ถ้าความดันตาของคุณไม่ยอมลด จะเป็นอันตรายถึงขั้นประสาทตาเสียหายได้ สุดท้ายก็ลุกลามเป็นต้อหิน (glaucoma) ส่วนใครที่เป็นต้อหินแล้วไม่รักษา ก็อาจถึงขั้นตาบอดได้เลย ต้อหินนั้นปกติรักษาโดยใช้ยาหยอดตาควบคู่ไปกับยากิน แต่ถ้า 2 วิธีนี้ไม่ได้ผล ก็คงจำเป็นต้องผ่าตัดเพื่อลดความดันตา  การผ่าตัดรักษาต้อหินช่วยให้ของเหลวในตาไหลเวียนดีขึ้น เลยทำให้ความดันตาลดลง บางทีก็ต้องผ่ากันมากกว่า 1 ครั้ง ถึงจะลดความดันตาและรักษาต้อหินได้อย่างเห็นผล ถ้าผ่าครั้งแรกแล้วไม่สำเร็จ ก็ต้องมีการผ่าตัดเพิ่มเติม การผ่าตัดรักษาต้อหินนั้นมีด้วยกันหลายแบบ แล้วแต่ความรุนแรงของอาการ Drainage implants หรือการฝังท่อใช้ระบายน้ำในตา นั้นเป็นวิธีรักษาคนที่มีความดันตาสูงแบบรุนแรง โดยเฉพาะในเด็กและคนที่เป็นต้อหินระยะลุกลาม ขั้นตอนการรักษาคือสอดท่อเล็กๆ เข้าไปในตาเพื่อใช้ระบายน้ำ หลังจากนั้นความดันตาก็จะลดลง Trabeculoplasty เป็นการผ่าตัดด้วยเลเซอร์ชนิดหนึ่ง โดยใช้แสงเลเซอร์พลังงานสูงเปิดท่อในตาที่ตอนแรกอุดตันอยู่แล้วระบายน้ำออก หลังผ่าตัดแล้วจะมีการเช็คความดันตาเป็นระยะ เพื่อให้แน่ใจว่าที่รักษาไปนั้นได้ผล  การผ่าตัดด้วยเลเซอร์อีกวิธีเรียกว่า iridotomy นิยมใช้กับคนที่ท่อระบายน้ำในตาแคบ โดยจะเจาะรูเล็กๆ บนม่านตา ให้น้ำข้างในไหลออกมา ถ้าวิธี iridotomy นั้นไม่ได้ผล ก็ต้องผ่าแบบ Laser Peripheral Iridotomy (LPI) โดยผ่าเอาบางส่วน (เล็กๆ) ของม่านตาออกไป จะได้ระบายน้ำในตาได้ดีขึ้น แต่เป็นวิธีที่มักไม่นิยมใช้กัน Trabeculectomy หรือการผ่าตัดสร้างท่อระบายน้ำในตาซะใหม่ ถือเป็นการผ่าตัดที่สงวนไว้เป็นวิธีสุดท้ายสำหรับรักษาโรคความดันตาสูง ในกรณีที่ยาหยอดตากับการผ่าตัดด้วยเลเซอร์ไม่ได้ผล  โดยคุณหมอจะเจาะช่องในตาขาว (sclera) แล้วเอาเนื้อเยื่อส่วนเล็กๆ ที่ฐานกระจกตา (cornea) ออก เพื่อให้ของเหลวหรือน้ำในตาได้ระบายออกมาสะดวก ความดันตาจะได้ลดลง ขั้นแรกจะผ่าตัดที่ตาข้างหนึ่งก่อน แล้วค่อยผ่าตัดตาอีกข้างในหลายอาทิตย์ต่อมาถ้าจำเป็น อาจต้องมีการรักษาเพิ่มเติมบ้างหลังผ่าตัด เพราะช่องที่เจาะอาจอุดตันหรือปิดขึ้นมาอีก ความดันตาสูง (หรือที่ทางการแพทย์เรียกว่า ocular hypertension) นั้นวินิจฉัยได้ยาก เพราะไม่แสดงอาการใดๆ ให้เห็นชัดเจน อย่างตาแดงหรือเจ็บตานี่ไม่มี เพราะงั้นก็ตรวจวินิจฉัยด้วยตาเปล่าอย่างเดียวไม่ได้ คุณหมอต้องตรวจตาคุณอย่างละเอียด โดยใช้หลายวิธีร่วมกันไป   ตรวจความดันลูกตา (Tonometry) เป็นการตรวจโดยวัดความดันลูกตา และดูว่าอยู่ในระดับปกติหรือเปล่า จะมีการหยอดยาชาและหยอดสีส้ม (ที่ไม่เจ็บหรืออันตรายแต่อย่างใด) เพื่อวัดระดับความดันตา ร่วมไปกับเครื่องที่ใช้กดตาหาความดัน  ถ้าอ่านค่าได้ 21 mmHg หรือมากกว่า แสดงว่าความดันตาสูง แต่ปัจจัยอื่นก็ส่งผลต่อค่านี้เหมือนกัน เช่น อาการบาดเจ็บที่หัวหรือตา หรือมีเลือดคั่งหลังกระจกตา  เป่าลมด้วยเครื่อง Air puff วิธีนี้คุณหมอจะขอให้คุณมองตรงไปที่เครื่อง แล้วฉายแสงใส่ตา จากนั้นเครื่องจะเป่าลมออกมาใส่ตาคุณเร็วๆ ครั้งเดียว แล้วเครื่องจะอ่านค่าความดันโดยประเมินการเปลี่ยนแปลงของการสะท้อนแสงตอนลมเป่าใส่ตาคุณ ความดันตาคุณสูงได้เวลาอายุมากขึ้น แต่ก็มีปัจจัยอื่นร่วมด้วย หลายปัจจัยที่อาจนำภัยมาสู่ตาของคุณก็เช่น   สารน้ำในลูกตาเยอะเกินไป (Excessive aqueous production) Aqueous humor หรือสารน้ำในลูกตา เป็นของเหลวใสที่ตาผลิตออกมา (อยู่ข้างในตา) ระบายออกได้ทางเนื้อเยื่อมุมตาหรือ trabecular meshwork ถ้าสารน้ำในลูกตาถูกผลิตออกมาเยอะเกินไป จะทำให้ความดันตาสูงได้  ระบายสารน้ำในลูกตาออกไม่มากพอ (Inadequate aqueous drainage) ถ้าสารน้ำในลูกตาระบายออกไปไม่มากพอ ก็ทำให้ความดันตาสูงได้  เป็นเพราะยาบางชนิด ยาบางตัว (อย่างสเตียรอยด์) ใช้แล้วอาจทำให้ความดันตาสูงได้ โดยเฉพาะคนที่ปกติก็อยู่ในกลุ่มเสี่ยงอยู่แล้ว  อาการบาดเจ็บที่ตา ไม่ว่าจะอาการระคายเคืองหรือบาดเจ็บอะไร ก็อาจทำให้การผลิตและระบายสารน้ำในลูกตาผิดปกติได้ จนทำให้ความดันตาสูงขึ้นตามมา   โรคตาอื่นๆ ความดันตาสูงมักเกี่ยวข้องกับโรคตาอื่นๆ อย่าง pseudo exfoliation syndrome, corneal arcus (วงขาวรอบตาดำ) และ dispersion syndrome ใครๆ ก็เป็นโรคความดันตาสูงได้ แต่มีงานวิจัยที่ชี้ว่ากลุ่มคนต่อไปนี้จะเสี่ยงเป็นโรคความดันตาสูงมากกว่าคนอื่น  คนอเมริกันเชื้อสายแอฟริกา (African-Americans) ผู้ใหญ่อายุ 40 ปีขึ้นไป คนที่มีพ่อ แม่ ญาติพี่น้อง เคยเป็นความดันในตาสูงหรือต้อหิน คนที่มีความหนาตรงกลางกระจกตา "บาง" กว่าคนอื่น
ฝึกกะพริบตาทุก 3-4 วินาที. เอาฝ่ามือปิดตา. เขียนเลข 8 ด้วยตา. ฝึกโฟกัสสายตาใกล้และไกลสลับกัน. ซูมเข้า-ซูมออก. ฝึกสังเกต biofeedback. เข้าใจก่อนว่าบางทีก็ต้องผ่าตัด. ปรึกษาคุณหมอเรื่องเจาะท่อระบายน้ำในตา. พิจารณาผ่าตัดด้วยเลเซอร์. บางทีอาจต้องผ่าตัดแบบ filtering surgery. ทำยังไงถึงจะตรวจวินิจฉัยความดันตาสูงได้. อะไรคือสาเหตุของความดันตาสูง. รู้จักปัจจัยเสี่ยงของความดันตาสูง.
https://www.wikihow.com/Lower-Eye-Pressure-Without-Drops https://www.wikihow.com/Lower-Eye-Pressure-Without-Drops https://www.wikihow.com/Lower-Eye-Pressure-Without-Drops
Performing Relaxation Exercises Undergoing Surgery Seeking Medical Help